《挽陈白沙二首 其一》
明代·苏葵

满江秋水蘸冰壶，白首行藏道已孚。孤洁世称徐孺子，风流人惜邵尧夫。

江门大雅遗音在，伊洛春风旧迹芜。可恨著书嫌强聒，空教来学想规模。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。